ཟླ་བས་ཁོས་ཅི་ཞིག་བཤད་པ་མ་ཤེས་ལ།ཤེས་འདོད་ཀྱང་མེད་པར་སྐད་ཅིག་ཉིད་ལ།སུས་ཀྱང་མི་ཤེས་པའི་གནས་ཤིག་ཏུ་འགྲོ་ཐུབ་ན་ཅི་མ་རུང་སྙམ།གཞོན་ནུ་མ་དེ་མྱུར་སྟབས་ཀྱིས་ཚོང་ཁང་དུ་འཛུལ་བ་དང་།ཉེན་རྟོག་པ་ཆུང་ཆུང་དེསཁོ་ནི་སྨྱོན་པ་ཞིག་མིན་ནམཟེར།རྒྱ་སྐད་བཤད་མི་ཤེས་པ་ཡོད་ཚད་སྨྱོན་པ་ག་ལ་ཡིན།རྗེས་ནས་གློག་དབྱུག་དེ་གང་འདོད་དུ་མ་གཡུགདེ་རིང་ང་མི་ཐོན་པའི་དབང་དུ་བཏང་ན།གསར་རྒོད་འདིས་ཁྱོད་ཤ་ཉོག་རུས་ཉོག་ཏུ་གཏང་སྲིད།རྗེས་ནས་མཉམ་ཞོགཉེན་རྟོག་པ་རྒན་པས་ཐ་མག་རྔམ་འཐེན་བྱེད་ཞོར་དུ་སྨྲས།ཉེན་རྟོག་པ་ཆུང་ཆུང་དེས་མྱུར་དུ་གློག་དབྱུག་རང་གི་རྒྱབ་ལ་སྦས།